als_Latn dik_Latn sag_Latn
Këto vepra të piktorit Sadik Kaceli i përkasin viteve 1931- 1949. Studiuesi i artit Gezim Qendro i ka kuruar ato, për t’i ofruar në një ekspozitë. Kuratori Gezim Qendro tregon se ai ka zgjedhur pikërisht këto piktura sepse në to ai ka gjetur një pjesë të identitetit të popullit shqiptar. 69 pikturat, janë ekspozuar pikërisht këtë pasdite, me rastin e 100-vjetorit të lindjes së Skënder Kacelit. Emocione në këtë ekspozite ka edhe Buron Kaceli, i cili sot njihet si piktor, por në këtë event merr pjesë si i biri i Sadik Kacelit. Edhe pse janë punuar që në vitet ’30-’50, 70 për qind e veprave të kësaj ekspozite nuk janë ekspozuar kurrë më parë.
Rrugëtimi i “Marubit”
Këto fotografi janë një nder vlerat më të rëndësishme të trashëgimisë tonë, por ato tashme konsiderohen si thesar i gjithë Europes. Kjo është arsyeja pse mbi 25 imazhe të fototekës “Marubi” janë ekspozuar në Qendrën e Informimit të Bashkimit Europian në Tiranë. Ato janë realizuar nga pinjollët e dinastisë “Marubi” dhe përzgjedhja e tyre është bërë në bazë të veshjeve të ndryshme tradicionale shqiptare që mbajnë veshur personazhet në foto. Ekspozita është kthyer në fakt në një event lëvizës, pasi pak kohë më parë ajo u vendos në Bruksel, për të vijuar rrugëtimin edhe në shtete të tjera të Europes.
als_Latn als_Latn als_Latn